S wakka ihi nessaram, tazrawt-agi ur tettɣimi ara kan di ṭṭaref, ad tteɣren inelmaden, ad sfaydin seg-s, ad tili d allal ara ten-iɛiwnen akken ad kemmlen inadiyen yecban wagi neɣ axiris, ad nadin s telqayt tugniwin akk yellan deg tmedyazt-agi, am akken daɣen i nessaram ad ilin sya ɣer zdat aṭas n leqdicat d yimahilen ussnanen deg wayen yerzan tasleḍt n tiɣunba deg tmedyazt taqbaylit, imi ulac aṭas n wid yuran fell-as s tmaziɣt.